open-index/open-wikipedia-markdown huggingface dataset:
Ադաենի (այլ կիրառումներ)

**Ադաենի**, կարող է վերաբերել՝
* Ադաենի - հնագույն քաղաք Նաիրիում՝ հիշատակված Թիգլաթպալասարի արձանագրության մեջ մ.թ.ա. 1114 թվականի արշավանքի ժամանակ գրաված քաղաքների շարքում
* Ադաենի - հնագույն երկիր, Նաիրիի այն 23 երկրներից մեկը, որոնց թագավորներին Թիգլաթպալասարը մ.թ.ա. 1114 թվականին արշավանքով ենթարկել էր իր իշխանությանը
Եվրո 2016 Խումբ D

**[[Եվրո 2016]] Խումբ D-ն** ներառում է Իսպանիան, Չեխիան, Թուրքիան և Խորվաթիան։ Իսպանիան խմբի միակ թիմն է, որը դարձել է Եվրոպայի առաջնության չեմպիոն։ Խաղերը կկայանան 2016 թվականի հունիսի 12-ից 21-ը։

## Հավաքականներ
### Իսպանիա
Իսպանիայի հավաքականը Եվրոպայի եռակի չեմպիոն է (1964, 2008 և 2012)։

Որակավորման փուլում իսպանացիները զբաղեցրին C խմբի առաջին հորիզոնականը՝ հավաքելով 27 միավորով և պարտվելով ընդամենը մեկ խաղում։

### Չեխիա
Չեխիայի հավաքականը Եվրոպայի արծաթե (1996) և բրոնզե (2004) մեդալակիր է։

Որակավորման փուլում չեխերը A խմբում զբաղեցրին առաջին հորիզոնականը՝ հավաքելով 22 միավոր։

### Թուրքիա
Թուրքիայի հավաքականը Եվրոպայի առաջնության բրոնզե մեդալակիր է (2008)։

Որակավորման փուլում թուրքերը A խմբում զբաղեցրին երրորդ հորիզոնականը և եզրափակիչ փուլ դուրս եկան շնորհիվ խփած և բաց թողած գոլերի լավ հարաբերության։

### Խորվաթիա
Խորվաթիայի հավաքականի լավագույն արդյունքը Եվրոպայի առաջնությունում եղել է 1/4 եզրափակիչ դուրս գալը։

Որակավորման փուլում խորցաթները H խմբում զբաղեցրին երկրորդ հորիզոնականը՝ հավաքելով 20 միավոր և պարտվելով ընդամենը մեկ խաղում։

## Աղյուսակ

## Խաղեր
### Թուրքիա - Խորվաթիա

### Իսպանիա - Չեխիա

 

### Չեխիա - Խորվաթիա

### Իսպանիա - Թուրքիա

### Խորվաթիա - Իսպանիա

### Չեխիա - Թուրքիա

## Ծանոթագրություններ

## Արտաքին հղումներ
*Եվրո 2016 խումբ D

Խումբ D
Ճանապարհորդություն ի Մեծն Հայաստան

«**Ճանապարհորդություն ի Մեծն Հայաստան**» («Ճանապարհորդութիւն ի Մեծն Հայաստան»), Սարգիս արք. Ջալալյանցի ուղեգրության ժանրին պատկանող երկ, որը արժեքավոր և հարուստ նյութեր է պարունակում հայկական վանքերի պատմության, տեղադրության, ինչպես նաև հայ ազգագրության վերաբերյալ։

## Հրատարակություն և թարգմանություն
Սարգիս արք. Ջալալյանցի «Ճանապարհորդութիւն ի Մեծն Հայաստան» ուղեգրությունը բաղկացած է երկու մասից։ Առաջին մասը հրատարակվել է 1842 թվականին Թիֆլիսում, իսկ երկրորդ մասը՝ 1858 թվականին։

2016 թվականին մեկ հատորով լույս է տեսել սույն աշխատության արևելահայերեն թարգմանությունը՝ Սամվել Գրիգորյանի աշխատասիրությամբ։

## Գիտական նշանակություն
Չնայած նրան, որ սույն աշխատասիրությունը գրվել և լույս է տեսել ավելի քան մեկուկես դար առաջ, սակայն ինչպես նշում է պատմաբան **Համլետ Դավթյանը**.- *Սույն աշխատությունն այսօր էլ կարող է ծառայել եւ օգտակար լինել, քանզի պահպանում է իր գիտական, ճանաչողական, դաստիարակչական եւ քաղաքական նշանակությունը*։

Դա պայմանավորված է նաև նրանով, որ 20-րդ դարասկզբից Թուրքիայի և Ադրբեջանի վարած հայկական ճարտարապետական հուշարձանների հետևողական ոչնչացման քաղաքականության հետևանքով՝ բազմաթիվ հայկական վանքերից և եկեղեցիներից անգամ հետք չի մնացել (Մեծ Հայքի Արցախ, Ուտիք, Փայտակարան, Գարդմանք աշխարհներ), և միայն «Ճանապարհորդություն ի Մեծն Հայաստան» ուղեգրության շնորհիվ է, որ կարելի է հայկական ոչնչացված որոշ վանքերի տեղագրության, պատմության, նրանց շուրջ հյուսված ժողովրդական ավանդությունների վերաբերյալ տեղեկություններ ստանալ։

## Ծանոթագրություններ

## Արտաքին հղումներ
* Սարգիս արք. Ջալալյանց, Ճանապարհորդություն ի Մեծն Հայաստան, Երևան, 2016 (PDF տարբերակ)
Օբսքուրա Կամերա (այլ կիրառումներ)

**Օբսքուրա Կամերա** եզրը կարող է վերաբերվել՝
# Օբսքուրա Կամերա − պարզագույն օպտիկական սարք։
# Օբսքուրա Կամերա − թանգարան Շոտլանդիայի մայրաքաղաք Էդինբուրգում։
# Օբսքուրա Կամերա (վեպ) − Վլադիմիր Նոբակովի ռոմանը։
Խփիր ոսկորին

«Խփիր ոսկորին» (), 1999 թվականի ամերիկյան սպորտային դրամա, գլխավոր դերերում են` Անտոնիո Բանդերասը և Վուդի Հարելսոնը։

## Սյուժե
Ֆիլմի կարևոր արտահայտություն. «Ոչ ոք չի հարվածի քեզ այնքան ուժգին, որքան քո լավագույն ընկերը»։

Պրոֆեսիոնալ բռնցքամարտիկներ և մտերիմ ընկերներ Ցեզարն ու Վինսը մի ժամանակ մեծ հույսեր ունեին, բայց նրանցից յուրաքանչյուրը բաց թողեց հնարավորությունը չեմպիոն դառնալու և գումար վաստակելու։ Այժմ նրանք ունեն պատահական վարձատրվող աշխատանք, բայց դեռ հոգու խորքում հույս ունեին «մեծ պայքարի» վրա, որը նրանց կբերեր փառք և կհասցներ պրոֆեսիոնալ բռնցքամարտի գագաթնակետին։ Եվ ահա ճակատագիրը ժպտաց նրանց։ Նախկին մենեջեր Ցեզարյան առաջարկեց նրանց երկուսին հանդես գալ  (երկրորդական մենամարտում` հանդիսատեսին ակտիվացնելու համար) Մայկ Թայսոնի մենամարտում, խոստանալով, որ հաղթողը իրավունք կստանա մասնակցել չեմպիոնական մենամարտին։ Փողի բացակայության պատճառով Լաս-Վեգաս մեկնելու համար, Վինսն ու Ցեզարը համոզում են, որ իրենց երկուսին մեքենայով տանեն իրենց նախկին ընկերուհու` Գրեիսի մոտ, ում հետ ժամանակին յուրաքանչյուրն էլ հարաբերություն է ունեցել։ Վեգասի ճանապարհին նրանք վերցնում են արկածախնդիր Լիային, ով իրենց փոխարեն վճարում է ռեստորանում։ Ֆիլմի սյուժեն բաղկացած է երկու մասից. գլխավոր հերոսների ճամփորդությունը Հարավային Ամերիկայի կիսաանապատային ճանապարհով և Վինսին ու Ցեզարին առնչվող մենամարտի միջոցառումները։

## Դերերում

## Ծանոթագրություններ

## Արտաքին հղումներ
*  
* 

Կատեգորիա:1990-ականների ամերիկյան ֆիլմեր
Կատեգորիա:1999 ֆիլմեր
Կատեգորիա:Touchstone Pictures ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ամերիկյան սպորտային ֆիլմեր
Կատեգորիա:Անգլերեն ֆիլմեր
Կատեգորիա:Կալիֆոռնիայում նկարահանված ֆիլմեր
Դեն Էյքրոյդ

**Դենիել Էդվարդ «Դեն» Էյքրոյդ** (, ), կանադա-ամերիկացի դերասան, ռեժիսոր, կատակերգու, սցենարիստ։

## Կենսագրություն
Ծնվել է 1952 թվականի հուլիսի 1-ին, Կանադայի Օտտավա քաղաքում։ 1969 թվականին ընդունել է Օտտավայի կարլտոնի համալսարան։ 1994 թվականին ստացել է պատվավոր դոկտորի կոչում։

2007 թվականին ստեղծել է «Crystal Head» օղու ապրանքանիշը։

## Անձնական կյանք
1983 թվականի ապրիլի 29-ին ամուսնացել է Դոնն Դիկսոնի հետ։ Զույգն ունի երեք դուստր՝ Դանիելան (ծ. 1989), Բելլան (ծ. 1993) և Ստելլան (ծ. 1998)։

## Ֆիլմագրություն

## Կոչումներ և մրցանակներ

## Ծանոթագրություններ

## Արտաքին հղումներ
* www.newswire.ca 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ գրողներ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:«Ոսկե ազնվամորի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Կանադացի սցենարիստներ
Կատեգորիա:Աուդիոգիրք կարդացողներ
Կատեգորիա:Ամերիկացի հեռուստատեսային դեմքեր
Կատեգորիա:Ամերիկացի ոստիկաններ
Կատեգորիա:Ամերիկացի տղամարդ կատակերգուներ
Կատեգորիա:20-րդ դարի ամերիկացի տղամարդ գրողներ
Black Tide

**Black Tide**, ամերիկական ռոք խումբ, Մայամի Ֆլորիդայից։

## Մասնակիցներ
### Ընթացիկ մասնակիցներ
* Գաբրիել Գարսիա () - վոկալ, սոլո-կիթառ (2004 - ներկա պահ)
* Օստան Դիաս() - ռիթմ-կիթառ,բեք-վոկալ (2008 - ներկա պահ)
* Կոդի Պեյջ () - հարվածային գործիքներ, (2014 - ներկա պահ)

### Նախկին անդամներ
* Ռաուլ Գարսիա() - ударные, перкуссионные (2004 - 2006)
* Ալեքս Նունես( ) - ритм-гитара (2004 - 2008)
* Սթիվ Սպենս( ) - ударные, перкуссионные (2006 - 2013)
* Զակ Սենդրել( ) - бас-гитара (2004 - 2013)
* Էիմ Դ'Օնոֆրիո( ) - ударные, перкуссионные (2013 - 2014)
* Ռոնի Գուտերես ( ) - бас-гитара, бэк-вокал (2013 - 2014)

## Սկավառակագրություն
### Ալբոմներ
* *[[Light From Above]]* (2008)
* *Post Mortem* (2011)
* Chasing Shadows (2015)

### Մինի-Ալբոմներ
* *Al Cielo* (2011)
* *Just Another Drug* (2012)
* *Bite The Bullet* (2013)

### Սինգլեր

## Ծանոթագրություններ

Կատեգորիա:2004 հիմնադրված երաժշտական խմբեր
Կատեգորիա:Interscope Records-ի արտիստներ
Տուրնեի Աստվածամոր տաճար

**Տուրնեի Աստվածամոր տաճար** (, ), Տիրամորը նվիրված մայր տաճար բելգիական Տուրնե քաղաքում։ Եպիսկոպոսական նստավայր է (Տուրնեի կաթոլիկական եպիսկոպոսություն)։

Տուրնեի Մայր տաճարը դասվում է Եվրոպայի ամենագեղեցիկ պաշտամունքային կառույցների շարքին։ 2000 թվականին ընդգրկվել է ՅՈՒՆԵՍԿՕ-ի համաշխարհային ժառանգության ցանկում։

## Պատմություն
Մայր Տաճարի շինարարությունը սկսվել է 1110 թվականին այն բանից հետո, երբ 9-րդ դարի կեսերին հրդեհն ավերել է այդ վայրում գտնվող եպիսկոպոսական պալատն ու եկեղեցական համալիրը։

1191 թվականին ռոմանական ճարտարապետական ոճով կառուցվել է տաճարի հիմնական շենքը (միանավ), նրա աշտարակները, կողային տարածքները։ 13-րդ դարում ռոմանական դասը քանդվել է, քանի որ եպիսկոպոս Գոտյե դը Մարվին պլանավորել էր տաճարի ամբողջական վերակառուցում գոթական ոճով։

Նոր գոթական դասերը կառուցվել են 1244-1255 թվականներին, սակայն տաճարի վերակառուցման հետագա աշխատանքները դադարեցվել են։ 1325 թվականին գոթական ոճով կառուցվել են միայն երկու կողային կապելլաներ։

## Ճարտարապետություն
Տաճարն ունի 5 աշխատակ՝ մեկ կենտրոնական և 4 անկյունային զանգակատուն։ Աշտարակների բարձրությունը 83 մ է։ Կառուցի բարձրությունը՝ 58 մ, երկարությունը 134 մ, լայնությունը՝ 36 մ։

## Պատկերասրահ

Image:DoornikLuchtfoto.jpg|Ընդհանուր տեսարան
Image:Tournai nave.jpg|Միանավ
Image:Dehio_212_Tournay.jpg|Վերակառուցումը ցույց է տալիս բնօրինակ ռոմանական դասը (դիմացից) և երկու չկառուցված աշտարակները (ետևից)
Image:Dehio 83 Tournai Floor plan.jpg|Հարկի հատակագիծ


## Ծանոթագրություններ

## Մատենագրություն
* 
* 

Կատեգորիա:Բելգիայի եկեղեցիներ
Կատեգորիա:Համաշխարհային ժառանգության օբյեկտներ այբբենական կարգով
Կատեգորիա:Համաշխարհային ժառանգություն Բելգիայում
Կատեգորիա:Ռոմանական ճարտարապետություն
Սամվել Գրիգորյան (այբբենագետ)

աջից|frameless|254x254փքս
**Սամվել Թելմանի Գրիգորյան** (Սամուէլ Թելմանի Գրիգորեան) (1968, Երևան), այբբենագետ, զբաղվում է գիտամշակութային գործունեությամբ։

## Աշխատանքային գործունեություն
Սամուէլ Գրիգորեանի ուսումնասիրությունների շրջանակն ընդգրկում է հայ միջնադարյան գրականության, միջնադարագիտության և հատկապես հայերենի այբուբենի ոլորտները։ Ավելի քան 25 տարի նրա գիտական ուսումնասիրության հիմնական նյութը հայերեն այբուբենն է։

Տարբեր տարիների հանդես է եկել հայերենի այբուբենի վերաբերյալ զեկուցումներով և հրատարակություններով։

## Աշխատություններ
2014 թվականին լույս է տեսել Պետրոս Արքեպիսկոպոս Բերդումեանի «Սուրբ Յովհաննէս Առաքեալի Յայտնութեան Մեկնութիւն» գիրքը, Սամուէլ Գրիրորեանի աշխարհաբար փոխադրությամբ և ծանոթագրություններով։

2016 թվականին լույս է տեսել Սամուէլ Գրիգորեանի ԱՅԲԲԵՆԱԳԻՐ աշխատությունը։ Այն առաջին փորձն է ամբողջության մեջ ի մի հավաքելու, դասակարգելու և վերլուծելու հայ գրականության այբբենային արտադրանքը։ Գրքում ամփոփված է 7-19-րդ դարերում ստեղծված, 101 հեղինակի 223 այբբենային ստեղծագործություն։

2016 թվականին Սամուէլ Գրիգորեանի արևելահայերեն թարգմանությամբ և ծանոթագրություններով լույս է տեսել Սարգիս արքեպիսկոպոս Ջալալյանցի «Ճանապարհորդութիւն ի Մեծն Հայաստան» ուղեգրությունը։

## Պատկերասրահ

Պատկեր:Սամուէլ_Գրիգորեան_ԱՅԲԲԵՆԱԳԻՐ.jpg
Պատկեր:Սարգիս Ջալալյանց ՃԱՆԱՊԱՐՀՈՐԴՈՒԹՅՈՒՆ Ի ՄԵԾՆ ՀԱՅԱՍՏԱՆ (2016).jpg


## Ծանոթագրություններ

## Արտաքին հղումներ
* Սամուէլ Գրիգորեան։ ՀԱՅԵՐԵՆԻ ՄԱՇՏՈՑԵԱՆ ԱՅԲՈՒԲԵՆԸ Մաս Ա
* Սամուէլ Գրիգորեան։ ՀԱՅԵՐԵՆԻ ՄԱՇՏՈՑԵԱՆ ԱՅԲՈՒԲԵՆԸ Մաս Բ
* Սամուէլ Գրիգորեան։ ԱՅԲԲԵՆԱԳԻՐ գրքի ծանուցումը
* Սամուէլ Գրիգորեանի հոդվածը ՀՀ ԳԱԱ Պատմության ինստիտուտի Հայկական լեռնաշխարհը հայոց և համաշխարհային քաղաքակրթության բնօրրան ժողովածույում (2004)

Կատեգորիա:1968 ծնունդներ
Կատեգորիա:Անձինք այբբենական կարգով
Կատեգորիա:Երևան քաղաքում ծնվածներ
Կատեգորիա:Հայ այբբենագետներ
Ադորա Սվիտակ

**Ադորա Սվիտակ** (, ), ամերիկացի գրող, հրապարակախոս, ակտիվիստ։

## Կենսագրություն
Սվիտակը ծնվել է Սփրիգֆիլդում։ Նրա մայրը` Ջոյսը, եղել է չինացի գաղթական, որը հասակ է առել մշակութային հեղափոխության ժամանակաշրջանում, հայրը` Ջոնը, ուսանել է ֆիզիկա և աշխատել որպես ծրագրային ինժեներ։

## Հրապարակային ելույթներ
Սվիտակի 2010 թվականի փետրվարի TED ելույթը` «Թե ինչ կարող են չափահասները սովորել երեխաներից», TED.com կայքում ունեցել է ավելի քան 4 միլիոն դիտում։
* InfoCom 2013 փակման զեկույց, Կալկաթա, Հնդկաստան, դեկտեմբերի 7, 2013
* INK ելույթ (TED-ի հետ համատեղ) Լավազա, Հնդկաստան, դեկտեմբեր 2010, ներկայացրել է` ինչպես են երիտասարդները օգտագործում տեխնոլոգիան ժամանակակից աշխարհում
* Միացյալ ազգերի տնտեսական և սոցիալական խորհրդի երիտասարդական ֆորումի համաժողով, ելույթին ներկա է գտնվել ՄԱԿի քարտուղար Բան Կի Մունը, Նյու Յորք, մարտ, 2013
* Մամուլի ազգային ակումբի աղջիկների պետական միություն, հիմնական ելույթ, Վաշինգտոն, հունվար, 2013
* Mashable սոցիալական ծառայությունների գագաթնաժողով, բանախոս, Նյու Յորք, սեպտեմբեր, 2012
* Միջազգային դպրոցների եվրոպական խորհուրդ, հիմնական ելույթ, Նիս, Ֆրանսիա, զրույց Դուբայի կանանց քոլեջի ուսանողների հետ

## TEDxRedmond
2010-2013 թվականներին կազմակերպել է տարեկան TEDx (x = ազատ կազմակերպված TED միջոցառում) համաժողովը` TEDxRedmond, համաերիտասարդական պլանավորման կոմիտեի հետ համատեղ։ Համաժողը տեղի է ունեցել Ռեդմոնդի Մայքրոսոֆթ համաժողովների կենտրոնում։ 2010 թվականի բացման համաժողովին մասնակցել են շուրջ 700 անձինք։ Մայքրոսոֆթի ելույթում Սվիտակը նշել է, որ կուզեր տեսնել` ինչպես են երեխաները խոսում իրենց հուզող հարցերից` լինի դա դպրոցական ծրագրային որևէ բան, կամ բնապահպանական մեկ այլ ծրագիր, որ նրանք կուզեին սկսել։ «Ուզում եմ, որ երեխաները հասկանան, որ լավ է սկսելը, որպես երեխա նրանց ձայնը կարևոր է։ Օգտագործենք այն»։

## Լրագրական գործունեություն
Սվիտակի առաջին մեծածավալ վեպը` «Ծպտված Յանգը», որը նա սկսել է գրել 2006 թվականին, լույս է տեսել 2011 թվականի մարտի 14-ին (ISBN 978-1-4609-7997-6)։ Սվիտակը եղել է նաև Verizon Reads գրագիտական արշավի խոսնակը և խմբագրել է «Գրպանահատ արքայադուստրը» նովելը։ Նրա երկրորդ գիրքը` «Պարող մատներ», որը գրել է ավագ քրոջ` Ադրիանայի օգնությամբ, լույս է տեսել 2008 թվականի ապրիլի 30-ին (ISBN 978-1-888045-56-7)։

### Այլ գործունեություն
* 2010 թվականին խմբագրել է *Green My Parents: Join the Youth Movement to Seed the Green Economy*
* 2012 թվականին Ռեդմոնդի պոեզիայի անթոլոգիայի հարյուրամյակի առթիվ գրել է բանաստեղծություններ
* "Would You Let Your Daughter Wear This?" հոդվածը Huffington Post-ում ունեցել է շուրջ 2000 մեկնաբանություններ` դառնալով լրագրի ամենահայտնի հոդվածներից
* Mashable-ի հատուկ բլոգեր
* Edutopia-ի բլոգեր
* Gulf News-ի հատուկ սյունակագիր, գրել է սյունակներ ծնողների համար նոր սերնդի մասին և ինչպես է տեխնոլոգիայի հետ փոխազդեցությունը ձևավորում ընտանեկան և սոցիալական դինամիկան
* Gates Foundation-ի անհամբեր, լավատես բլոգեր
* Կանանց լրատվական կենտրոնի բլոգեր

## Ծանոթագրություններ

## Արտաքին հղումներ
* Պաշտոնական կայքը
* Ադորա Սվիտակը TED կայքում

Կատեգորիա:21-րդ դարի ամերիկացի կին գրողներ
Կատեգորիա:21-րդ դարի ամերիկացի վիպասաններ
Կատեգորիա:Ամերիկացի ակտիվիստներ
Կատեգորիա:Ամերիկացի գրողներ
Կատեգորիա:Ամերիկացի կին վիպասաններ
Կատեգորիա:Ամերիկացի հրապարակախոսներ
Էդուարդ Մարգարյան

**Էդուարդ Սարգսի Մարգարյան** (), հայ փիլիսոփա, մշակութաբան։ Փիլիսոփայական գիտությունների դոկտոր (1968), պրոֆեսոր (1984)։

## Կենսագրություն
մինի|Էդուարդ Մարգարյանի հուշատախտակը Երևանում
Էդուարդ Մարգարյանը ծնվել է Երևանում։ 1953 թվականին ավարտել է Մոսկվայի միջազգային հարաբերությունների ինստիտուտի իրավաբանական ֆակուլտետը։ 1958 թվականից եղել է ՀՀ ԳԱԱ փիլիսոփայության և իրավունքի ինստիտուտի գիտաշխատող։ 2006 թվականին ընտրվել է Ռուսաստանյան մշակութաբանական (գիտակրթական) ընկերության պատվավոր անդամ։

Աշխատությունները վերաբերում են մշակութաբանության, ինչպես նաև համաշխարհային քաղաքակրթության դինամիկայի համատեքստում հայ ժողովրդի գոյատևման ու զարգացման հիմնախնդիրներին («Համաշխարհային ստրատեգիական կառավարման ունակությունը։ ՄԱԿ-ի համակարգի առաջիկա բարեփոխումը էվոլյուցիոն գոյատևման հրամայականների տեսանկյունից», անգլերեն, 1998 թվական)։ Մարգարյանը մարդկային գործունեությունը սահմանում է որպես սոցիալական ակտիվություն, որը ծրագրավորվում և իրականացվում է մշակույթի մեխանիզմների օգնությամբ։

Մարգարյանը հրապարակել է շուրջ 200 աշխատություն, այդ թվում՝ ավելի քան 30 մենագրություն, որոնք տպագրվել են Հայաստանում, Ռուսաստանում և այլ երկրներում։

## Երկեր
* О консцепции локальных цивилизаций, Ереван, 1962.
* Очерки теории культуры, Ереван, 1969.
* Теория культуры и современная наука, Москва, 1983.
* Маркарян Э. С. Избранное. Наука о культуре и императивы эпохи (Отв. ред. и составитель А. В. Бондарев), М.-СПб., 2014, 656 с.

## Ծանոթագրություններ

## Աղբյուրներ
* Культурология и глобальные вызовы современности к разработке гуманистической идеологии самосохранения человечества: Сборник научных статей, посвященный 80-летию Э. С. Маркаряна (Подобщ. ред. А. В. Бондарева и Л. М. Мосоловой), СПб., 2010.

Կատեգորիա:Հայ մշակութաբաններ
Կատեգորիա:Հայ պրոֆեսորներ
Կատեգորիա:Հայ փիլիսոփաներ
Կատեգորիա:Մոսկվայի պետական համալսարանի շրջանավարտներ
Կատեգորիա:Փիլիսոփայական գիտությունների դոկտորներ
Քաղկեդոնի ժողովը և Հայոց Եկեղեցին

**Քաղկեդոնի ժողովը և Հայոց Եկեղեցին** (), 1964 թվականին հրատարակված Ամենայն Հայոց Կաթողիկոս Գարեգին Ա Սարգիսյանի գիտական ուսումնասիրությունը, որում հեղինակի կողմից քննվում են Հայաստանյայց Առաքելական Եկեղեցու կողմից Քաղկեդոնի ժողովի (451) մերժման պատմական և աստվածաբանական հիմքերը։

## Գիտական նշանակությունը
«Քաղկեդոնի ժողովը և Հայոց Եկեղեցին» աստվածաբանական մենագրությունը պատրաստվել է Ամենայն Հայոց Կաթողիկոս Գարեգին Ա Սարգիսյանի կողմից՝ 1957-1959 թվականներին Օքսֆորդի համալսարանում ուսանելու տարիներին և 1959 թվականին հաջողությամբ պաշտպանվել է որպես համալսարանական ավարտաճառ։ 1965 թվականին այն հրատարակվել է Լոնդոնում և արժանացել ժամանակի գիտական հասարակության ջերմ և դրական վերաբերմունքին։ Հեղինակի սույն աշխատությունն իրենից ներկայացնում է  Հայաստանյայց Առաքելական Եկեղեցու կողմից Քաղկեդոնի ժողովի մերժման պատմական և աստվածաբանական հիմքերի հետազոտման և վերլուծման գիտական առաջին հանգամանալից փորձը։ Այս ուսումնասիրման մեջ հայ և օտար պատմական աղբյուրների տվյալների համադրման հիմքի վրա տրվում է տվյալ ժամանակաշրջանի կրոնական պատկերը և դրանում անկողմնակալ կերպով բացահայտվում Քաղկեդոնի ժողովի և նրանում ընդունված դավանաբանական որոշումների ընկալումը հայ եկեղեցական իրականության մեջ։

## Թարգմանություններ և հրատարակություններ
* .
* 
* 
* 
* 

## Ծանոթագրություններ

Կատեգորիա:Գարեգին Ա Քեսաբցու գրքեր
Կատեգորիա:Աստվածաբանական աշխատություններ
Մարդը լուսնի վրա (ֆիլմ, 1991)

**«Մարդը լուսնի վրա»** (), ռոմանտիկ դրամա 1991 թվականի, որի ռեժիսորն է ամերիկացի Ռոբերտ Մալլիգանը։ Այս ֆիլմը եղել է Մալլիգանի վերջին ֆիլմը, և Ուոտերստոնի վերջին բեմադրությունը, նախքան նա անցավ «Օրենք և կարգուկանոն» հեռուստասերիալին, ինչպես նաև եղել է Ռիզ Ուիզերպսունի առաջին ֆիլմը։

## Սյուժե
Պատմությունը, կատարվում է 1950-ական թվականներին Լուիզիանա նահանգում, պատմում է տասնչորս տարեկան Դանի անունով մի աղջկա մասին, ով սիրահարվում է իրենից երեք տարով մեծ Կուրտա Ֆոստեր անունով տղային։ Կուրտը նույնպես անտարբեր չէ Դանիի նկատմամբ, նույնիսկ տալիս է նրան իր առաջին համբույրը, նրանց հարաբերությունները սկսում են զարգանալ։ Նա հանդիպում է Դանիի մեծ քրոջ հետ, և նրան ավելի է գրավում Մորին։ Առանց Դանիի իմացության Մորինը և Կուրտը սկսում են հանդիպել, և սիրահարվում են իրար։ Միայն թե Կուրտը մինչև հիմա հոգ է տանում Դանիի մասին, իսկ Մորինը սիրում է իր քրոջը, և չի կարող ստիպել իրեն բացահայտել իրենց հարաբերությունների մասին։

## Դերերում

## Ծանոթագրություններ

## Արտաքին հղումներ
* 
* 
* 
*  Roger Ebert’s four-star review of the film 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1991 ֆիլմեր
Կատեգորիա:MGM ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան մելոդրամա ֆիլմեր
Կատեգորիա:Ամերիկյան ֆիլմեր հասունացման տարիքի մասին
Կատեգորիա:Ռոբերտ Մալլիգանի ֆիլմեր
Կատեգորիա:Ֆիլմեր դեռահասների համար
Կատեգորիա:Ֆիլմեր ընտանիքի մասին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Ֆիլմեր, որոնց գործողությունները տեղի են ունենում 1957 թվականին
Կատեգորիա:Ֆիլմեր հայր-դուստր հարաբերությունների մասին
Բետմալ (պանիր)

**Բետմալ** (), կովի կաթից պատրաստված չեփած մամլված ֆրանսիական պանիր։ Արտադրվում է Հարավային Պիրենեյներում, Բտեմալ գյուղում (Արյեժ գավառում)։ Հավանաբար, կովի կաթից պատրաստվող պիրենեյան ավանդական պանիրներից ամենափափուկն է։

## Պատմություն
Ըստ տեղի լեգենդի, այս պանիրը սկսել են պատրաստել դեռևս Պիրենեյան թերակղզու արաբական նվաճումների ժամանակ։

## Պատրաստում
Պանիրը պատրաստում են կովի կաթից։ Դրա հասունացման ամսիներն են օգոստոսից-սեպտեմբեր, թեև կարող է նաև հասունանալ ապրիլից նոյեմբեր ամիսներին։ Պանրի գլխիկը ամեն օր մաքրվում է, ինչի շնորհիվ առաջանում է կարմրագույն կեղև։

## Նկարագրություն
Պանրի գլխիկիմիջին չափը 4,5 կգ է։ Այն ունի թույլ արտահայտված թթու-քաղցր համ։ Լավագույն գինին Բետմալի համար՝ կարմիր գինիներն են, օրինակ Fronton-ը (կարելի է նաև սպիտակ գինիներ)։

## Ծանոթագրություններ

## Գրականություն
* 

Կատեգորիա:Կովի կաթից պանիրներ
Կատեգորիա:Ֆրանսիական պանիրներ
Կարասլի (Էրզրումի գավառ)

**Կարասլի**, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից հյուսիս-արևմուտք։

Բնակչության մասին տվյալներ չեն պահպանվել։

## Տես նաև
* Էրզրումի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գյուղեր
Ալեսիա Կարա

**Ալեսիա Կարասիո**, (, Բեմական անունն է **Ալեսիա Կարա**։ ), կանադացի երգչուհի և երգահան է, որը համագործակցում է EP Entertainment-ի և Def Jam Recordings-ի հետ։ Նա թողարկեց իր ամենահայտնի երգը "HERE"՚: Իր դեբյուտային ալբոմի դեբյուտային երգն էր "Know-It-All", որը թողարկվեց 2015 թվականի նոյեմբերի 13-ին։ Երգը 5-րդ տեղը գրավեց Ամերիկայում և 20-րդ տեղը՝ Կանադայում։ Ալեսիայի հաջողությունից հետո նրա պրոդյուսերները որոշեցին երգերի քավերներ տեղադրել ՅուԹյուբում։

## Կենսագրություն
Ալեսիան ծնվել է Բրամթոնում, Օնտարիո, Կանադա։ Նա իտալացի էմիգրանտ է։ Նրա հայրը ծնվել է Կանադայում՝ իտալական ընտանիքում, իսկ մայրը իտալացի էմիգրանտ է։ Դեռևս մանկության տարիներին նա բանաստեղծություններ և երգեր էր գրում։ 10 տարեկանում սկսեց կիթառ նվագել, իսկ 13 տարեկանում բացեց իր ՅուԹյուբ բլոգը որտեղ սկսեց տեղադրել տարբեր երգերի քավերներ։

## Գործունեություն
Կարայի երգելաոճը և երգեր գրելու ոճը նմանեցվել է Լորդին, Ռիհաննային և Նորա Ջոնսին։ 2015 թվականին, 18 տարեկանում նա գործարկ կնքեց *EP Entertainment*-ի և Def Jam Recordings-ի հետ։

2015 թվականի ապրիլին Կարան ներկայացրեց իր առաջին դեբյուտային սինգլը, որի անունն էր "Here": Մարդիկ երգը նկարագրում էին այսպես "Երգ նրանց համար, ովքեր ատում են խնջույքները": Երգը նաև ճանաչվեց ապրիլյան լավագույն երգերից մեկը, Կանադայում։

Ալեսիան Juno Awards-ի ժամանակ ստացավ մրցանակ, 2016 թվականի մարտի 7-ին ներկայացրեց իր "Wild Things" երգի տեսահոլովակը։

## Սկավառակագրություն

### EP-ներ

### Սինգլներ

;

## Համերգային Տուրեր
* Know-It-All Tour (2016)

## Մրցանակներ և նոմինացիաներ

## Ծանոթագրություններ

Կատեգորիա:«Գրեմմի» մրցանակի դափնեկիրներ
Կատեգորիա:Կանադացի երաժիշտներ
Կատեգորիա:Կանադացի երգահաններ
Կատեգորիա:Կանադացի երգչուհիներ
Կատեգորիա:Կանադացի ֆեմինիստներ
Սկումոն, որը դժբախտություններ է բերում

«**Սկումոն, որը դժբախտություններ է բերում**» (), ֆրանկո-իտալական կինոֆիլմ։ Ժոզե Ջովաննիի «Отлученный» վեպից վերածվել է կինոնկարի (ռուսերեն լեզվով լույս է տեսել 2000 թվականին, ֆրանսերեն թարգմանել է Վ. Ե. Կլիմանովան)։

## Սյուժե
1930-ական թվականների կեսերին գանգստեր (ավազակ) Ռոբերտո Լա Ռոկկան գալիս է Մարսել, որպեսզի օգնի իր ընկերոջը, ում նշանակել էին տեղական հանցագործությունների ղեկավար։ Ռոբերտոն բախումների մեջ է ներքաշվում տարբեր խմբերի հետ և արդյունքում հայտնվում է բանտում երկար ժամկետով, քանի որ սպանել էր հակառակորդ խմբերի մի քանի անդամների։ Հայտնվելով բանտում, նա սկսեց պատրաստվել փախուստի։

## Հետաքրքիր փաստեր
Ժ. Ջովաննիի «Отлученный» վեպը երկրորդ անգամ էր վերածվում ֆիլմի։ Առաջինը ստեղծվել է 1961 թվականին Ժան Բեկկեռ ռեժիսորի կողմից և նրանում նույնպես գլխավոր դերը խաղացել է Բելմոնդոն։ Ֆիլմը կոչվում է «Некто Ла Рокка»: Բայց, կարծես թե, հեղինակին դուր չէր եկել ֆիլմի վերածումը (չնայած ինքն էր սցենարի համահեղինակը), որովհետև ինքն էր ստեղծել ֆիլմի տարբերակը իր ստեղծագործության հիման վրա` հանդես գալով որպես ռեժիսոր և սցենարի հեղինակ։ Ֆիլմի երկրորդ տարբերակն ավելի մոտ էր վեպին և այդ ժամանակ «Некто Ла Рокка» -ի գործողությունները տեղափոխվեց հետպատերազմյան շրջանում։

## Ծանոթագրություններ

Կատեգորիա:1970-ականների ֆրանսիական ֆիլմեր
Կատեգորիա:1972 ֆիլմեր
Կատեգորիա:Գրական ստեղծագործությունների էկրանավորումներ
Կատեգորիա:Իտալական դրամա ֆիլմեր
Կատեգորիա:Իտալական քրեական ֆիլմեր
Կատեգորիա:Ֆիլմեր, որոնց գործողությունները տեղի են ունենում 1930-ականներին
Կատեգորիա:Ֆիլմեր, որոնց գործողությունները տեղի են ունենում 1940-ականներին
Կատեգորիա:Ֆրանսերեն ֆիլմեր
Կատեգորիա:Ֆրանսիական դրամա ֆիլմեր
Կատեգորիա:Ֆրանսիական քրեական ֆիլմեր
Կատեգորիա:Ֆրանսիական ֆիլմեր
Կատեգորիա:1970-ականների ֆրանսերեն ֆիլմեր
Արտարկիչ

**Արտարկիչ**, հեղուկների, գազերի և սորուն նյութերի տեղափոխման սարք, որի մեջ արագ շարժվող շիթի կինետիկ էներգիան աշխատանքային միջավայրից փոխանցվում է մեկ այլ՝ ներծծող միջավայրի։ Էներգիայի փոխանցումը կատարվում է միջավայրերի խառնման պրոցեսում։

Արտարկիչները լինում են՝
* Հեղուկա–հեղուկային,
* Հեղուկա–գազային,
* Գազա-գազային,
* Գազա–հեղուկային,
* Շոգե–հեղուկային
* Շոգե–գազային

Արտակիչներն օգտագործվում են որպես խառնիչներ կենտրոնական ջեռուցման համակարգերում և արդյունաբերական տեղակայանքներում, օդի ներծծման համար՝ խտացման հարմարանքներում, որպես օժանդակ պոմպեր՝ բարձր ջերմաստիճանի մաշող խառնուրդների առկայության դեպքում։

Կատեգորիա:Հիդրավլիկա
Կատեգորիա:Պոմպեր
Կատեգորիա:Ջերմատեխնիկա
Կատրինա Լոու

**Կատրինա Լոու** (, ), ամերիկյան դերասանուհի։ Հայտնի է իր Միռա դերով «Starz» հեռուստաալիքի «Սպարտակ։ Արյուն և ավազ» և «Սպարտակ։ Վրեժ» հեռուստասերիալներում, և Նիսա Ալ Գուլ դերով The CW հեռուստաալիքի «Նետ» հեռուստասերիալում։

## Կյանք
Լոուն ծնվել է Ֆիլադելֆիայում և ապրել Նյու Ջերսի նահանգի Դեփդֆորդ Թաունշիփ քաղաքում։ Նրա մայրը թայվանուհի է, իսկ հայրն ունի գերմանական և իտալական ծագում։ Դեռահաս տարիքում, Լոուն թագադրվել է Միս դեռահաս Նյու Ջերսի։

2013 թվականի հունվարին Լուժուն ամուսնացել է Քեյթ Անդրինի հետ։

## Կարիերա
Լոուն աշխատել է ռեժիսոր Ադրիան Պիչարդիի, և պրոդյուսերներ Էրիք Ռոի և Դոն Լեի հետ, որպեսզի ստեղծի ցածր բյուջե ունեցող «Դիմադրություն» վեբ-հեռուստասերիալը։ Պիչարդին համարվում է հեռուստասերիալի պաշտանական ստեղծողը և ռեժիսորը։ Հեռուստասերիալը սկսեց հեռարձակվել Starz հեռուստաալիքով, որն էլ հանգեցրեց 2009 թվականին Լոուի «Սպարտակ։ Արյուն և ավազ» հեռուստասերիալում նկարահանմանը։ 2011 թվականին Լոուն նկարահանվել է «3 րոպե» կարճամենտրաժ ֆիլմում, որի ռեժիսորն է Ռոս Չինգը, պրոդյուսերները՝ Դոն Լին և Ջորջ Ուանգը։ Ֆիլմում նկարահանվել են նաև Հարի Շամ Ժունիորը և Սթիվեն Բոսը։

2013 թվականից Լոուն կատարում է երկրորդական դեր The CW հեռուստաալիքի «Նետ» հեռուստասերիալում, մարմնավորելով Նիսա Ալ Գուլին՝ Մարդասպանների լիգայի առաջնորդ Ռա՛ս Ալ Գուլի աղջկան։

## Ֆիլմագրություն

## Ծանոթագրություններ

## Արտաքին հղումներ
* Պաշտոնական կայքէջ
* Կատրինա Լոու – Internet Movie Database
* Կատրինա Լոու – Թվիթթեր
* Կատրինա Լոու – Ինստագրամ

Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի կինոդերասանուհիներ
Կատեգորիա:21-րդ դարի ամերիկացի դերասանուհիներ
Կենտո Յամաձակի

, ճապոնացի դերասան և մոդել։ Նա առաջնաելույթ է ունեցել 2010 թվականին՝ Stardust Promotion լեյբլի հովանավորությամբ։

## Պատմություն
Կենտո Յամաձակիին նկատել են միջնակարգ դպրոցի երրորդ կուրսում, նա աշխատել է որպես մոդել և 2010 թվականին առաջնաելույթ է ւնեցել որպես դերասան՝ «Atami no Sousakan» դրամայում։ Նա խաղում էր առեղծվածային ավագ դպրոցի ուսանողի դեր։

## Ֆիլմագրություն
### Հեռուստատեսային դրամաներ

### Ֆիլմեր

### CM

### Տեսահոլովակներ

## Մրցանակ

## Ծանոթագրություններ

## Արտաքին հղումներ
* Official blog 
* Agent profile 

Կատեգորիա:Ճապոնացի դերասաններ
Կատեգորիա:Ճապոնացի մոդելներ
Կատեգորիա:Մոդելներ
Երանելի Բեատրիչեն (նկար)

**«Beata Beatrix»** (Երանելի Բեատրիչեն), անգլիացի նկարիչ-պրեռաֆայելիտ Դանթե Գաբրիել Ռոսսետտիի նկարը, ստեղծվել է 1864-1870 թվականներին։

## Ստեղծման պատմությունը
Ծանր տանելով կնոջ մահը՝ Ռոսսետտին թողեց տունը Չետեմ փլեյսում, որտեղ նա ապրել էր Էլիզաբեթի հետ։ Նա տեղափոխվեց Թյուդոր հաուս (Չելսի)։ Այստեղ մի քանի տարի անց նորից անցավ նկարելուն և ի հիշատակ Էլիզաբեթի ստեղծեց նկար, որի կերպարի համար վերցրեց Դանթեի «Նոր Կյանք»-ի Բեատրիչեին։ Նա Բեատրիչեին նկարել է մահվան պահին։ Ինքը Ռոսսետտին իրեն կապում է Դանթեի սգի հետ։

## Նկարի սյուժեն
Այս նկարն արմատապես տարբերվում է Ռոսսետտիի նկարներին բնորոշ զգացմունքային կանանցից։

Արևային ժամացույցը իրենից ներկայացնում է անցնող ժամանակը, երկու կերպարները՝ ետևի պլանում, սիրո հրեշտակն է ձեռքին բոցավառվող սրտով և հենց ինքը՝ Ռոսսետտին։ Բեատրիչեի ափի մեջ մահվան լուրը հայտնող թռչունն է, որը կակաչը դնում է ափի մեջ (Սիդդալը մահացել է ափիոնի մեծ քանակի դոզայից)։

Կարգավիճակը կյանքի և մահվան, երկրային և երկնային հոգիների միջև, հետագայում դառնում է նկարիչ-սիմվոլիստների ուսումնասիրության գլխավոր առարկան։ Ոչ ճշգրտված ուրվագծերով պատկերները հիշեցնում է Ջուլիա Մարգարետ Կամերոնի լուսանկարները, ումից էլ Ռոսսետին ոգեշնչվել է։ Հենց նկարն արդեն հիշեցնում է Կամերոնի «Call, I follow, I follow, let me die!» լուսանկարը, որը նվիրված է Ալֆրեդ Թենիսոնի բանաստեղծությանը։

## Ծանոթագրություններ

## Գրականություն
* Лоранс де Кар. Прерафаэлиты: Модернизм по-английски. — М.: АСТ, 2002, с.107 ISBN 5-17-008099-9
## Արտաքին հղումներ

* Պրոկոֆևովի հոդվածը «Крестьянка» ամսագրում 
* Ռոսսետտիի նկարները

Կատեգորիա:1870 նկարներ
Կատեգորիա:Թեյթ բրիտանական պատկերասրահի նկարներ
Կատեգորիա:Դանթե Գաբրիել Ռոսսետտիի նկարներ
Կատեգորիա:Անգլիայի արվեստ
Կատեգորիա:Չիկագոյի արվեստի ինստիտուտի նկարներ
Կատեգորիա:Նկարներ մահվան մասին
Արմինկո

**Arminco Global Telecomunications** (կրճատ՝ **Arminco**), հանդիսանում է Հայաստանի պատմության մեջ առաջին ինտերնետ մատակարարը։ Այն իր գործունեությունն սկսել է 1992 թվականին։ Ընկերությունը օպտիկամանրաթելային կապի միջոցով տրամադրում է լայնաշերտ ինտերնետ, հեռախոսակապ և այլ ծառայություններ Հայաստանի տարածքում։

Կատեգորիա:Հայաստանի հեռահաղորդակցական ընկերություններ
Կատեգորիա:Հայաստանի Ինտերնետ պրովայդերներ
Կատեգորիա:1992 հիմնադրված ընկերություններ
Մարզագնդեր

մինի|Վարժություններ մարզագնդերով
**Մարզագնդեր (հանտելներ)** - () սպորտային մարզագործիքներ ծանրաբեռնման, մկանների ամրապնդման և օրգանիզմի ընդհանուր աշխատունակությանը նպաստող ֆիզիկական մարզանքներ իրականացնելու համար։

## Կառուցվածք
մինի|Մասնակի մարզագնդեր
Մարզագնդերը լինում են 2 տեսակի` ամբողջական և մասնակի։

Որպես կանոն դասական ամբողջական մարզագնդերն ունեն 2 գնդերի ձև, որոնք կենտրոնում միացվում են բռնակով՝ ձեռքով բռնելու համար։ Այսօր հանդիպում են ամբողջական մարզագնդեր, որոնք ունեն բռնակով միացված վեցանիստ հատվածակողմի ձև և հաճախ եզրահատված են։ Վեցանիստ ձևը մարզագնդերին թույլ չի տալիս սահել գետնով։

Մասնակի մարզագնդերը հաճախ ունենում են ոչ մեծ առանցքի տեսք, որի վրա երկու կողմից կախվում են փոխովի սկավառակների անհրաժեշտ քանակ և ամրացվում են ամրացուցիչով։ Մասնակի մարզագնդերի առանցքներն ունեն խորդուբորդություններ, որը մարզագնդերին թույլ չի տա սահել խոնավ ձեռքից։

## Պատմություն
### Հին Հունաստան
[մինի|Հին Հունաստանում կիրառվող մարզագնդեր, [Աթենքի ազգային հնագիտական թանգարան]]
Հին Հունաստանում մարզագնդերը, որոնք կոչվում էին հալտերես (, ) օգտագործվում էին ոչ միայն ծանրություններ բարձրացման մրցումների ժամանակ, այլև երկարությամբ ցատքի համար։

### Հնդկաստան
Հնդկաստանում մարզագնդերն օգտագործվում են ուժային մարզման համար ավելի քան 1000 տարի։ Դրանց տիպիկ քաշը 4-10 ֆունտի սահմաներում է (1,81437-4,53592 կգ)։ 19-րդ դարում հնդկական լախտ տարածված էին Մեծ Բրիտանիայում և ԱՄՆ-ում։

### Հին Հռոմ
Հին հռոմեական խճանկարների վրա հանդիպում ենք օրիորդների պատկերներ, որոնք մարզվում են մարզագնդերի միջոցով։

### Արևմտյան Եվրոպա
Ժամանակակից ձևի մարզագնդերը տարածվեցին Անգլիայում Թյուդորների դինաստիայի ժամանակ, որտեղ դրանք օգտագործվում էին զվոնարյովա մարզման համար, այստեղից էլ ծագեց անգլիական անուն , բառացի թարգմանությամբ` համր զանգ։

### Ռուսաստան
Հայրենական Մեծ պատերազմի ժամանակ մարզագնդերով վարժություններն օգտագործվում էին, որպես բուժիչ մարմնամարզության միջոց վնասվածքներից, վերքերից և վիրահատությունից հետո։

## Ծանոթագրություններ

Կատեգորիա:Մարզում
Կատեգորիա:Սպորտ
Ադալիա (այլ կիրառումներ)

**Ադալիա**, կարող է վերաբերել՝
* Ադալիա - մունիցիպալիտետ Իսպանիայում։ Գտնվում է Վալիադոլիդ պրովինցիայի Կաստիլիա ի Լեոն ինքնավար համայնքի կազմում
* Ադալիա - ծոց Միջերկրական ծովի Կիլիկիյան ափում
Ադամանդ (այլ կիրառումներ)

**Ադամանդ**, կարող է վերաբերել՝
* Ադամանդ - ածխածնի ալոտրոպ վիճակը, որը հանդիպում է որպես հանքանյութ
* Ադամանդ - Ապրանքա-Հումքային բորսա Երևանում, հիմնադրվել է 1990 թ. նոյեմբերի 22-ին
Ադամանդները հավերժ են (այլ կիրառումներ)

**Ադամանդները հավերժ են**, կարող է վերաբերել՝
* Ադամանդները հավերժ են - ռեժիսոր Գայ Հեմիլտոնի ֆիլմերից
* Ադամանդները հավերժ են - Յան Ֆլեմինգի չորրորդ վեպը, որը պատմում է բրիտանացի գործակալ Ջեյմս Բոնդի արկածների մասին
Ադել (այլ կիրառումներ)

**Ադել**, կարող է վերաբերել՝
* Ադել - անգլիացի երգչուհի, երգահան, Գրեմմիի բազմակի մրցանակակիր
* Ադել - գյուղ Արևմտյան Հայաստանում, Բիթլիսի վիլայեթի Սղերդի գավառում
* Ադել - գյուղ Ռուսաստանի Բաշկորտոստան հանրապետության Խայբուլինսկի շրջանի կազմում
Ադելսհոֆեն (այլ կիրառումներ)

**Ադելսհոֆեն**, կարող է վերաբերել՝
* Ադելսհոֆեն - համայնք Գերմանիայում, Բավարիա երկրամասի Ֆյուրստենֆելդբրուկ շրջանում
* Ադելսհոֆեն - կոմունա Գերմանիայի Բավարիա երկրամասում։ Ենթարկվում է Միջին Ֆրանկոնիա վարչական շրջանին
Ադլջավազ (այլ կիրառումներ)

**Ադլջավազ**, կարող է վերաբերել՝
* Ադլջավազ - քրդական ձորապետություն Արևմտյան Հայաստանում, Վանա լճից հյուսիս
* Ադլջավազ - հարթավայր Արևմտյան Հայաստանում, Վանա լճի հյուսիսային կողմում, Սիփան լեռնազանգվածի արևելյան ստորոտին
Ադրա (այլ կիրառումներ)

**Ադրա**, կարող է վերաբերել՝
* Ադրա - լեռ Կիլիկիայում
* Ադրա - բնակավայր և մունիցիպալիտետ Իսպանիայում
* ԱԴՐԱ - համաշխարհային բարեգործական կազմակերպություն
Պարող անտառ

300px|մինի|Պարող անտառ
**Պարող անտառ** (), փշատերև անտառի տեղամաս, որը գտնվում է ՌԴ Կալինինգրադի մարզում, Կուրշսկայա անտառաշերտի 37-րդ կիլոմետրում։ Տարբերվում է ծառերի պտտված, թեքված բներով։ Գրավում է տեղի զբոսաշրջիկներին, մտնում է Կուրշսկայա ազգային պարկի մեջ։

Անտառը հիմնվել է 1961 թվականին Ռիբաչի գյուղի մերձակայքում գտնվող Կրուգլայա ավազաթմբին։ Ի տարբերություն անտառաշերտի մյուս ավազաթմբերի, որոնք ձգվում են Կուրշսկի ծոցի երկայնքով, Կրուգլայա ավազաթումբը գտնվում է անտառային հարթության վրա` ծոցի և Բալթիկ ծովի միջև։ Ընդհանուր առմամբ, տեղանքի պատմությունը կապվում է գերմանական սավառնակային դպրոցի հետ, որը Կուրշսկայա անտառաշերտում գոյություն է ունեցել մինչև Երկրորդ համաշխարհային պատերազմի սկսվելը։

## Ծառերի դեֆորմացիայի առաջացում
Ծառերի դեֆորմացիայի առաջացման պատճառների վերաբերյալ տեսակետները տարբեր են։ Համաձայն մի տեսակետի` ծառերի ձևախախտումը առաջացել է մատղաշ տնկիների վրա թրթուրների և Rhyacionia buoliana թիթեռերի վնասակար ազդեցությամբ։ Թրթուրները վնասել են վերև ձգվող բողբոջները, ինչի պատճառով զարգացել են ծառերի կողմնային բողբոջները։ Դրա հետևանքով էլ ծառերը հետագա աճման ընթացքում ձեռք են բերել արտասովոր տեսք։ Թրթուրները առավելապես վնասում են 5-20 տարեկան սոճիները։ Վնասատուների համար բարենպաստ պայմաններ են հողի ոչ բավարար խոնավությունը և ոչ պարարտ լինելը.: Հենց այդպիսի պայմաններ են առկա Կուրշսկայա անտառահատվածում։

## Պատկերասրահ

Պատկեր:Curonian Spit NP 05-2017 img11 Dancing Forest.jpg
Պատկեր:Танцующий лес 2.jpg
Պատկեր:Curonian Spit NP 05-2017 img13 Dancing Forest.jpg


## Տես նաև
* Հարբած անտառ

## Ծանոթագրություններ

Կատեգորիա:Ռուսաստանի անտառներ
Կատեգորիա:Ռուսաստանի աշխարհագրություն
Կատուն աքլորների միջև

***Կատուն աքլորների միջև*** (սլովակերեն՝ ***Mačka medzi kohútmi***), նկարիչ Հակոբ Բոգդանի նկարը, որը ստեղծել է 1706-1710 թվականներին։

## Նկարագրություն
Նկարիչը այն նկարել է յուղաներկով, իսկ չափսը 103.5 x 126&nbsp;սմ է։

Նկարը Բրատիսլավայում գտնվող Սլովակիայի ազգային պատկերասրահի հավաքածույի մասն է կազմում։

## Վերլուծություն
Նկարը իրենից ներկայացնում է անիմալիստ տեսարան, որը բնորոշ է Եվրոպայի բարոկկո ժամանակաշրջանին՝ հատկապես 17-րդ դարի հոլանադական արվեստին։ Նկարը լի է ռեալիստական տարրերով, որտեղ ցուցադրվում է կատվի կողմից հապշտակված ձագի գոյության կռիվը։ Նկարի ներքևի ձախ մասում նկարչի ստորագրությունն է։ Նկարը ոսկե հավաքածուի մասն է կազմում, քանի որ ստեղծվել է նկարչի ստեղծագործական ժամանակաշրջանի սկզբում, երբ նա գրեթե անհայտ էր, այդ տարիներին նա ապրել է Սլովակիայի հյուսիսում։ Հակոբ Բոգդանին ծնվել է արիստոկրատ բողոքականների ընտանիքում։ 1684 թվականից նա Ամստերդամի կենտրոնում շատ է նկարել ծաղիկներ։ Հետո՝ 1689 թվականին նա տեղափոխվեց Անգլիա և դարձավ Վիլհելմ III Օրանացիի պալատի արքունական նկարիչ։ Նա հայտնի էր նրանով, որ նա շատ էր իր նկարներում պատկերում թռչուններին։

## Ծանոթագրություններ

Կատեգորիա:Սլովակիայի մշակույթ
Կատեգորիա:1710 նկարներ
Մուսպելհայմ

մինի|աջից|Սկանդինավյան դիցաբանության ինը աշխարհները
**Մուսպելհայմ** (, , թարգմանվում է՝ Կրակի երկիր), գերմանո-սկանդինավյան դիցաբանության ինը աշխարհներից մեկը՝ կրակե հսկաների երկիրը՝ կրակե թագավորությունը, որի տիրակալն էր կրակե հսկա Սուրթը, իր կնոջ՝ Սինմարայի հետ։ Մուսպելհայմը Նիֆլհայմի (, թարգմանվում է՝ Խավարի աշխարհ) հետ գոյություն է ունեցել կենդանական աշխարհի հայտնվելուց դեռևս շատ ժամանակ առաջ։

Ժամանակների վերջում Մուսպելլեի որդիներին կթռցնեն Մյուրկվիդի (միֆական «Մութ անտառ») միջով դեպի Բիվրյոստ և նրանց թռիչքից կքանդվի ասերի ծիածանային կամուրջը։ Տարածքային կառուցվածքով Մուսպելհայմը համապատասխանում է հարավային հատվածին։

Ըստ լեգենդների ՝ Մուսպելհեյմից եկող կայծերը առաջացրել են կյանք հալված ջրում։ Կայծերից ասերը նաև ստեղծել են աստղերը։ Աստղերի մի մասը նրանք անշարժ են ստեղծել, մնացածը, ժամանակն իմանալու համար, տեղավորել են այնպես, որ նրանք շարժվեն շրջանի շուրջ՝ շրջանցելով այն մեկ տարում։

## Մուսպելհայմի նկարագիրը

Մուսպելհայմում չկա ցերեկվա և գիշերվա հերթափոխ։ Արևը և լուսինը աներևութ են, որովհետև երկինքը միշտ ծածկված է մառախուղով, բացի այդ ամբողջ գետնին նստած է շիկակարմիր կրակե հուր։ Տեղի բնակիչները գիտեին ՝ ինչպես տարբերել տարվա եղանակները և օրերը, բայց չէին ասում մնացածին։ 
Երկու ամենակարևոր և ամենամեծ կառույցները Մուսպելհայմի ափամերձ գոտում Սուրտրի ամրոցն է և Նարլֆար նավը։ Կրակե հսկաները ասում էին, որ ահա արդեն քանի դար ինչ-որ անհասանելի գոտում կառուցում են մեծ, մի քանի մղոն երկար լավային շատրվաններ, բայց դրանց հասնել ոչ ոքի չի հաջողվում, բացի բնիկ մուսպելհայմցիների։ Սուրտրի դղյակը փորված է սև հրաբխային քարից, որը նույնպես մեծ է. գրեթե քաղաքային մի քանի թաղամասի չափ։ Բոլոր ինը աշխարհներում կա միայն երկու այդպիսի կառույց, և երկրորդը չափսերով կրկին զիջում է Սուրտրի ամրոցին։ Այն այլ բան չէ, քան անդրաշխարհի տիրակալ Հելի ամրոցը, որը նվիրել է Սուրտրը՝ իբրև նրա որդեգիր տղայի՝ Լոկիիդուստր։

Նագլֆարը իսկապես զարմանալի բան է։ Այն Սուրտրի և Հելի համատեղ աշխատանքն է. հսկայական նավ, որը բացառապես կառուցվել է Հելհեյմ ընկած մեռածների եղունգներից։ Այն սպիտակ նավ-ուրվական է, որը, իր ահեղ ստվերով, կանգնած է սև ավազների վրա, և նրա կառուցումը արդեն գրեթե անցել է կեսից ավելին։ Ոչ մեծ սև ծովը, որը ողողում է Մուսպելհայմի ափերը, եզերում է նաև Հելհեյմը։ Ասում են, որ ժամանակ առ ժամանակ այնտեղից գալիս են Հելի պատգամավորները՝ կառուցման հերթական նյութերը բերելով, այնուհետև այդ ամենը համբերատարորեն ամրացնում են հսկայական նավին իրենց արյունով և թքով և վերադառնում հետ։ Երբ սկսվի Ռագնարյոկը նավի մեջ կտեղավորվեն Հելհեյմի լեգեոնները և այնքան յոտուն, որքան տեղավորվի, ու նավը նրանց կհասցնի մարտի դաշտ։

## Գրականություն
* John Lindow: Norse Mythology: A Guide to Gods, Heroes, Rituals, and Beliefs. Oxford University Press, Oxford 2002, ISBN 0-19-515382-0.
* Rudolf Simek: Mittelerde: Tolkien und die germanische Mythologie. C. H. Beck, München 2005, ISBN 3-406-52837-6.
* Rudolf Simek: Lexikon der germanischen Mythologie. 3., völlig überarbeitete Aufl. Alfred Kröner Verlag, Stuttgart 2006, ISBN 978-3-520-36803-4.

## Աղբյուրներ

* Սկանդինավյան դիցաբանություն. Մուսպելհայմ և Նիֆլհայմ
* Մուսպելհայմի նկարագիրը

Կատեգորիա:Սկանդինավյան դիցաբանություն
Համախմբի պարամետր

**Համախմբի պարամետրը** պարամետր է, որը ինդեքսավորում է հավանականության բաշխումների ընտանիքը։ Սա կարելի է համարել համախմբի կամ վիճակագրական մոդելի թվային բնութագիր։
## Սահմանում
Բաշխումների պարամետրական ընտանիքների մեջ են նորմալ բաշխումները, Պուասոնի բաշխումները, բինոմական բաշխումները և էքսպոնենցիալ բաշխումների ընտանիքը։ Նորմալ բաշխումների ընտանիքը ունի երկու պարամետր՝ միջին և վարիացիա։ Եթե դրանք նշված են բաշխումը հայտնի է։ Խի քառակուսի բաշխումների ընտանիքը ունի մեկ պարամետր՝ ազատության աստիճանների քանակ։

Վիճակագրական եզրակացություններում պարամետրերը երբեմն անհետազոտելի են, և այդ դեպքում վիճակագրողների առաջադրանքն է եզրակացություն անել պարամետրի մասին որքանով որ կարող են՝ հիմնվելով հարցի հավանականային բաշխման պատահական փոփոխականների փորձերին, կամ ավելի կոնկրետ՝ հիմնվելով պատահական նմուշին, որը վերցվել է հետաքրքրության շրջանակներում գտնվող համախմբից։ Այլ դեպքերում պարամետրերը կարող են նշված լինել օգտագործվող նմուշավորման տեսակի կամ օգտագործվող վիճակագրական ընթացակարգի կողմից (օրինակ՝ Փիրսոնի խի քառակուսի թեստավորման մեջ ազատության աստիճանների թիվը)։

Եթե նույնիսկ բաշխումների ընտանիքները մասնավորված չեն, այնպիսի արժեքները ինչպիսիք են միջինն ու վարիացիան, կարող են համարվել այն համախմբի բաշխման պարամետր, որից որ նմուշը վերցվել է։ Վիճակագրական գործողությունները կարող են փորձել եզրակացություններ անել այսպիսի համախմբի պարամետրերի վերաբերյալ։ Այդ պարամետրերի անունները տրված են իրենց դերերին համապատասխան և դրանք են՝ 
:*տեղակայման պարամետր
:*Դիսպերսիա կամ մասշտաբի պարամետր
:*ձևի պարամետր
Այնտեղ որտեղ բաշխումն ունի որոշման տիրույթ այն օբյեկտների բազմության մեջ, որոնք հավանականային բաշխումներ են, խտացման պարամետր տերմինը օգտագործվում է այն մեծությունների համար, որոնք ինդեքսավորում են, թե ինչպես պետք է փոփոխականի արդյունքները լինեն։ 
Այնպիսի մեծությունները ինչպիսիք են անկման գործակիցները, վիճակագրական պարամետրեր են վերը նշված իմաստով, քանի որ դրանք ինդեքսավորում պայմանական հավանականային բաշխումների ընտանքը, որը բացատրում է, թե ինչպես կախյալ փոփոխականները կապված են անկախ փոփոխականներին։

## Տես նաև
*Ճշգրտություն (վիճակագրություն), այլ պարամետր՝ ոչ հատուկ ինչ-որ բաշխման
*Պարամետրականացում (օրինակ՝ կորդինատային համակարգ)
*Օկկամի ածելի

## Ծանոթագրություններ

Կատեգորիա:Տվյալների վերլուծություն
Կատեգորիա:Վիճակագրություն
Էռա Իստրեֆի

**Էռա Իստրեֆի** (), երբեմն նաև հանդիպում է **Էռա** անունով, ալբանա-կոսովացի երգչուհի և երգահան է։ Նա հայտնիություն ձեռք բերեց իր առաջնաելույթային «Mani për money» երգով, որը թողարկվել է 2013 թվականին և բավականին լավ արձագանքներ է ստացել հանրության կողմից։ Նրա հաջորդ երգերը՝ «A po don»-ը և «E dehun»-ը ունեցան նույն հաջողությունը։

2015 թվականին նա հաջողություն ունեցավ իր «Njo si ti» երգի թողարկումից հետո, որը մեկ շաբաթում Յություբում գրանցեց մեկ միլիոնից ավել դիտում։

2016 թվականին թողարկված նրա «BonBon» երգի տեսահոլովակը գրանցեց 250 միլիոնից ավել դիտում ՅուԹյուբում։ Նույն թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ։

## Կյանքը և կարիերան
Էռա Իստրեֆին ծնվել է 1994 թվականի հուլիսի 4-ին՝ Պրիշտինայում, նրա մայրը՝ Սուզանա Տաշիրսյիլաջը ավելի հայտնի է, որպես 80-ականների և 90-ականների հայտնի փոփ երգչուհի, իսկ նրա հայրը՝ Նեզիր Իստրեֆին մասնագիտությամբ լրագրող էր։ 2004 թվականին նրա հոր մահից հետո մայրը թողեց երաժշտությունը, իսկ նրա քույրը՝ Նոռ Իստրեֆին դարձավ Ալբանիայի ամենահայտնի երգչուհիներից մեկը։ Իստրեֆին իր հեռուստատեսային առաջնաելույթը ունեցել է 2013 թվականին՝ «Mani për money» երգով։ Երգն արժանացել է շատ դրական կարծիքների և դարձավ հիթ։ Այդ երգի թողարկումից մի քանի ամիս հետո թողարկվեց «A Po Don?» երգը։

2014 թվականի դեկտեմբերին նա թողարկեց «13» երգը։ Տեսահոլովակը գրանցեց 200,000 դիտում 24 ժամվա ընթացքում։ Երգը դրական արձագանք ստացավ V ամսագրի կողմից։ 2015 թվականի դեկտեմբերին նա թողարկեց «BonBon» երգը իր տեսահոլովակով, որը նկարահանվել էր Կոսովայում։ Մեկ ամիս անց երգը հայտնվեց Ֆեյսբուք և Ինստագրամ սոցիալական ցանցերում և Իստրեֆին ձեռք բերեց համաշխարհային հայտնիություն։ 2016 թվականի փետրվարին նա պայմանագիր կնքեց ամերիկյան Sony Music Entertainment և Ultra Music լեյբլերի հետ։

## Սկավառակագրություն
### Սինգլեր

## Անձնական կյանք
Իստրեֆին ունի երկու ավագ քույր՝ Նոռա Իստրեֆին, ով Կոսովայի հայտնի փոփ երգչուհիներից է և ստիլիստ Նիտա Իստրեֆին։ Նա ունի կրտսեր եղբայր՝ Բլեդին։ Նա Բոբ Մարլի մեծ երկրապգու է և նրանից ոգեշնչվելով է գրում իր երգերը։ Նա շատ հաճախ է օգտագործում նրա անունը և արտահայտությունները։ Նա ապրում է Պրիշտինայում։ Նա նաև սատարում է ԼԳԲՏ իրավունքներին։

## Ծանոթագրություններ

Կատեգորիա:21-րդ դարի երգչուհիներ
Կատեգորիա:RCA Records-ի արտիստներ
Կատեգորիա:Ալբանացի երաժիշտներ
Կատեգորիա:Ալբանացի երգչուհիներ
Ամերիկյան Սամոայի դրոշ

Ամերիկյան Սամոայի դրոշը բացկացած է կարմիր եզրագծով սպիտակ եռանկյունուց, որը ուղղված է դեպի արևելք, եռանկյան կենտրոնում գտնվում է սպիտակագլուխ ծովարծիվ։ Իսկ վերևի և ներքևի եռանկյունները ներկված են մուգ կապույտով։ Ընդունվել է 1960 թվականի ապրիլի 27-ին, փոխարինելով Ամերիկայի Միացյալ Նահանգների դրոշին։ ԱՄՆ-ի դրոշը անդրծովյան տարածքի պաշտոնական դրոշն է եղել մինչ այդ թվականը։ Դրոշի գույները վերցված են ԱՄՆ-ի դրոշից։ Գույները և սիմվոլները ունեն մշակութային, քաղաքական և շրջանային իմաստներ։ Կապույտը, կարմիրը և սպիտակը արտահայտում են ԱՄՆ-ի և Սամոայի միասնությունը։ Ծովարծիվը արտահայտում է ԱՄՆ-ի տիրույթ լինելը, չնայած այն փաստին, որ այդ կենդանիները Սամոայում չեն ապրում։ Արծվի ոտքերին առկա է Սամոայի ավանդական զենքերը։

## Ծանոթագրություններ

Կատեգորիա:1960 դրոշներ
Կատեգորիա:Ազգային դրոշներ
Կատեգորիա:Ամերիկյան Սամոայի պետական խորհրդանիշեր
Հարբած անտառ

[350px|մինի|Հարբած անտառ. [ՌԴ, Արևելյան Սիբիր]]
**Հարբած անտառ** (), ծառերի ծռված, թեքված բներով անտառ։ Այսպիսի անտառն առաջանում է ծառերի աճման ընթացքում գրունտի դեֆորմացիայի և խառնման հետևանքով։ Հարբած անտառները առավել շատ հանդիպում են հավերժական սառցույթի, մերձարկտիկական տայգայի շրջաններում։ Ծառերի բները թեքվում են հավերժական սառցույթի հալման արդյունքում։ Հարբած անտառներում սովորաբար գերիշխում են փշատերև ծառերը։ Այդ ծառերն ունեն արմատների զարգացած համակարգ, որոնք առավելապես տարածվում են երկրի մակերևույթին մոտ, քանի որ հավերժական սառցույթը չի թողնում նրանց տարածվել խորությամբ։

Հարբած անտառ կարող է առաջանալ սողանքների կամ հողի ոչ համաչափ նստելու հետևանքով։

Շինություններ, ճանապարհներ, խողովակաշարեր կառուցելիս անհրաժեշտ է ուշադրություն դարձնել հարբած անտառի առկայությանը։ Դրանց գոյության փաստը տվյալ տեղանքում կարող է վկայել գրունտի դեֆորմացիայի մասին։ Հավերժական սառցույթի շրջանում ծառերի բների թեքումը հողի դեգրադացիայի վկայություն է։ 20-րդ դարի վերջին և 21-րդ դարի սկզբին հարբած անտառներ են ի հայտ եկել Սիբիրում և Ալյասկայում։

Երբեմն հավերժական սառցույթի հետևանքով դիտարկվում է ծառերի մահ։ Ծառերի օղակների ուսումնասիրումը կարող է ցույց տալ, թե երբ է սկսվել ծառի բնի թեքումը, հետևաբար և հողի դեգրադացիան։

## Տես նաև
* Պարող անտառ

## Ծանոթագրություններ

## Արտաքին հղումներ
* Նեդ Ռոզել, «Հարբած անտառների ձևավորումը հավերժական սառցույթում»
* Հարբած անտառ. աշխարհագրական բառարան

Կատեգորիա:Անտառներ
Տաֆունա

**Տաֆունա**, մեծ գյուղ է Տուտուիլա կղզու արևելյան ափին, Ամերիկյան Սամոայում։ Տեղակայված է Պագո Պագո միջազգային օդանավակայանից 1 մղոն դեպի հյուսիս, նույնքան էլ Նու՛ուուլի գյուղից։ Տաֆունան ամենամեծ բնակավայրն է Ամերիկյան Սամոայում՝ 9,756 մարդկանցով (2012 թ․)։ Տարածքը կազմում է 6․54 կմ², խտությունը 1500 մարդ 1 կմ-ի վրա։ Սուրբ ընտանիքի մայր տաճարը գտնվում է հենց այս գյուղում։ Մայր տաճարը եպիսկոպոսական նստավայրն է կաթոլիկ ուղղության։

## Ծանոթագրություններ

Կատեգորիա:Ամերիկյան Սամոայի բնակավայրեր
Նու՛ուուլի

**Նու՛ուուլի**, գյուղ Ամերիկյան Սամոայի Տուտուիլա կղզում։ Բնակչությունը կազմում է 6,345 մարդ՝ 2012 թվականի տվյալներով։ Գտնվում է Պագո Պագո միջազգային օդանավակայանից մի քանի մղոն հեռավորության վրա։ Տարածքը կազմում է 7,87 քառ կմ, իսկ խտությունը 1 կմ-ի վրա 810 մարդ։ Մեծությամբ 5-րդ բնակավայրն է Ամերիկյան Սամոայում, և երկրորդը Տուտուիլա կղզում։ Գյուղում մինչ այժմ ծնված ամենանշանավոր մարդը Ֆրեդդի Լետուլին է։

## Ծանոթագրություններ
* Nu'uuli village and its parts; United States Census Bureau

Կատեգորիա:Ամերիկյան Սամոայի բնակավայրեր
BonBon (երգ)

**«BonBon»** (), ալբանացի երգչուհի Էռա Իստրեֆիի երգն է։ Երգը թողարկվել է 2015 թվականի դեկտեմբերի 30-ին, գրվել է Էռա Իստրեֆիի, Էրգեն Բերիշայի Cricket-ի, BigBang-ի և Toton-ի կողմից։ Երգի տեսահոլովակը ՅուԹյուբում հավաքել է 580 միլիոնից ավել դիտում։

## Տեսահոլովակ
Երգի տեսահոլովակը թողարկվել է 2015 թվականի դեկտեմբերի 30-ին՝ NESËR լեյբլի Յություբի պաշտոնական ալիքում։ Այն նկարահանվել է Կոսովայում։

2016 թվականի հունվարին այն մեծ արագությամբ տարածվեց սոցիալական ցանցերում, Իստրաֆեյին համեմատելով Ռիհաննայի  և Սիայի. հետ։ Այդ հաջողությունից հետո նա պայմանագիր կնքեց ամերիկյան Sony Music Entertainment և Ultra Music լեյբլերի հետ։ 2016 թվականի մարտին տեսահոլովակը հանեցին NESËR-ի յություբյան ալիքից և տեղափոխեցին Ultra Music-ի պաշտոնական յություբյան ալիք.

## Հիթ շքերթներ
### Շաբաթական հիթ շքերթներ

## Թողարկման պատմություն

## Ծանոթագրություններ

## Արտաքին հղումներ
* 

Կատեգորիա:2015 սինգլներ
Ատաֆու

**Ատաֆու** (), Նոր Զելանդիայի անդրծովյան տարածք Տոկելաուի մայրաքաղաքը և երեք օղակղզիներից մեկը։

Տեղակայված է Սամոա պետությունից 500 կմ դեպի հյուսիս։ Զբաղեցնելով ընդամենը 2,5 կմ² տարածք, այն երեք կղզի-բնակավայրերից ամենափոքրն է։

2006 թվականի տվյալներով օղակղզում կար 524 պաշտոնապես գրանցված քաղաքացի, իսկ 2011 թ. տվյալներով ընդամենը 482։ Մինչ 1765 թ. այնտեղ ոչ-ոք չի բնակվել։ Օղակղզում կան 25 մանր կղզիներ, որոնցից մեկը անվանված է հենց օղակղզու անունով։

## Արտաքին հղումներ
* Պատմություն և քարտեզ 
* Արբանյակային պատկեր 

Կատեգորիա:Օղակղզիներ